With the Karnataka Assembly election nearing, both Prime Minister Narendra Modi and Congress president Rahul Gandhi seem excitedly engaged in a final showdown in the State, accelerating poll campaigns and leaving no stone unturned to woo the voters at the hustings amid a din of allegations and counterallegations visavis corruption and communal division
कर्नाटक विधानसभा निवडणुकीचा प्रचार आता शिगेला पोहोचला आहे. पंतप्रधान नरेंद्र मोदी आणि अखिल भारतीय काँग्रेसचे अध्यक्ष राहुल गांधी प्रचारानिमित्त कर्नाटक दौर्‍यावर आहेत. येथील निवडणुकीच्या प्रचाराचा अंतिम टप्पा सुरू असून, बहुतेक पक्षाच्या नेत्यांची पहिली फळी या रणसंग्रामात उतरली आहे. त्यामुळे एकमेकांवर आरोप-प्रत्यारोपांच्या झडत असलेल्या फैर्‍यामुळे येथील निवडणुकीकडे संपूर्ण देशवासीयांचे लक्ष लागून राहिले आहे. पंतप्रधान नरेंद्र मोदी यांनी गुरुवारी सकाळी कलबुर्गी येथे झालेल्या भाजप उमेदवाराच्या प्रचारसभेत राहुल गांधी यांच्यावर आरोप केला. तर औराद येथे काँग्रेस उमेदवारांच्या प्रचारासाठी आयोजित सभेत राहुल गांधी यांनी दुपारी मोदींच्या आरोपाला तितक्याच ताकदीने प्रत्युत्तर दिले. त्यामुळे या दोन्ही नेत्यांमधील सुरू असलेली शाब्दिक चकमक येत्या काही दिवसांत आणखी तीव्र होणार असल्याचे दिसून येत आहे.